Steve bevestig hy is nie op AIG-verhoog in Kaapstad | Netwerk24
Die sanger Steve Hofmeyr het bevestig hy gaan in 2020 nie lid wees van die sterbelaaide lys sangers wat aan die konsertreeks Afrikaans is Groot in Kaapstad deelneem nie.
Hy het in 'n plasing op sosiale media gesê hy doen dit vir sy medekunstenaars aangesien sy deelname sal verhoed dat die AiG-konsertreeks in Kaapstad plaasvind.
Sun International het aangedui dat indien Hofmeyr deel is van AiG in Kaapstad die produksie nie in 'n lokaal by die Grandwest Casino in Goodwood, Kaapstad, gehou kan word nie.